**Ministru kabineta rīkojuma projekta “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk– MK) rīkojuma projekts “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā” ir izstrādāts, pamatojoties uz Likuma par budžetu un finanšu vadību 24.panta 3.daļu un MK 2014.gada 25.aprīļa rīkojuma Nr.183 “Par Ziemeļatlantijas līguma organizācijas atbalstu Latvijas drošības un aizsardzības spēju stiprināšanai miera laikā” 2.punktu, lai nodrošinātu, ka Aizsardzības ministrija (turpmāk - AM) var uzņemties ilgtermiņa saistības, lai nodrošinātu Ziemeļatlantijas līguma organizācijas (turpmāk - NATO) daudznacionālās kaujas grupas uzņemšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu NATO atturēšanas politikas darbību un palielinātu dalībvalstu reaģēšanas spējas apdraudējuma vai pēkšņa militāra uzbrukuma gadījumā 2016.gada 8. – 9.jūlijā notikušajā NATO valstu un valdību vadītāju sanāksmē Varšavā, Polijā, tika pieņemts lēmums par daudznacionālas NATO Kaujas grupas izvietošanu Latvijā, Lietuvā, Igaunijā un Polijā.Sākot ar 2017.gadu, Latvijā tiks izvietota Kanādas vadīta NATO Kaujas grupa, kuras uzdevums būs sniegt atbalstu Latvijas Nacionālajiem bruņotajiem spēkiem (turpmāk– NBS) nacionālās drošības garantēšanā. Atbilstoši NATO samitā pieņemtajam lēmumam ar NATO Kaujas grupas uzturēšanos Latvijā saistītās vajadzības un atbalsta funkciju, kuras saskaņā ar NATO publikāciju 4.5.(B) Uzņemošās valsts atbalsta doktrīna, 2013 (turpmāk tekstā - Doktrīna) nav uzskatāmas par uzņemošās valsts atbalsta funkcijām, sniegšanu nodrošina uzņemošā valsts, bet apmaksā nosūtošā valsts. Ar NATO Kaujas grupas uzturēšanos Latvijā saistītās atbalsta vajadzības un funkcijas, kuras nav uzskatāmas par uzņemošās valsts atbalsta funkcijām Doktrīnas izpratnē tiks nodrošinātas saskaņā ar 2017.gada martā noslēgto Latvijas Republikas Aizsardzības ministrijas un Kanādas Nacionālās aizsardzības departamenta un Kanādas Bruņoto spēku Tehniskā vienošanās par NATO spēku pastiprinātu klātbūtni Latvijā un uzņemošās valsts atbalsta nodrošinājumu un citiem pienākumiem *(Technical Arrangement between the Ministry of Defence of the Republic of Latvia and the Department of National Defence of Canada and the Canadian Armed Forces concerning the NATO Enhanced Forward Presence in Latvia and the Provision of Host Nation Support and other responsibilities)* starp Latviju un Kanādu par NATO Kaujas grupai nepieciešamā atbalsta sniegšanu un vajadzību nodrošināšanu. Atbilstoši ar vienošanos noteiktajam Latvijas puse nodrošinās ar NATO Kaujas grupas uzturēšanos saistīto vajadzību un atbalsta funkciju īstenošanu, savukārt pēc pakalpojuma saņemšanas Kanādas puse veiks pēcapmaksu par saņemtajiem atbalsta pakalpojumiem 60 dienu laikā no rēķina saņemšanas.Atbilstoši NBS veiktajiem aprēķiniem 2017.gada laikā priekšfinansējums, kas nepieciešams, lai nodrošinātu plānotās NATO Kaujas grupas vajadzības un tai nepieciešamās atbalsta funkcijas ir 8 940 900 *euro*, kas tiks atmaksāti 2017. un 2018.gada laikā.  |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki  |
| 4. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 3 114 420 | 5 826 480 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 3 114 420 | 5 826 480 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 8 940 900 | 0 | 0 | 0 |
| 2.1. valsts pamatbudžets | 0 | 8 940 900 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | - 5 826 480 | 5 826 480 | 0 | 0 |
| 3.1. valsts pamatbudžets | 0 | - 5 826 480 | 5 826 480 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar tehnisko vienošanos, galvenās izdevumu pozīcijas ir ēdināšana, dzeramais ūdens, pārvietojamo tualešu, izlietņu u.c. inventāra iegāde, kā arī degviela, smērvielas un militārais MTL saskaņā ar anotācijas 1.pielikumu.Jāatzīmē, ka izmaksas ir provizoriskas un precīzi aprēķini būs zināmi tikai, uzsākot faktisko sadarbību un zinot precīzu skaitu karavīru, kas atradīsies Latvijas valsts teritorijā.Saskaņā ar tehnisko vienošanos, sākotnējie ieguldījumi 3 mēnešu laikā (aprīlis - jūnijs) varētu būt līdz 9 milj.*euro* un tālākajā periodā ik mēnesi tie būs aptuveni 2 milj.*euro*, kas tiks pēcmaksājumā no sabiedrotajiem saņemti aptuveni 60 dienu laikā, attiecīgi 2017.gadā dotācija no vispārējiem ieņēmumiem plānota 8 940 900 euro, ārvalstu finanšu palīdzība 12 825 220 *euro* un faktiskie izdevumi 18 651 700 *euro* un atmaksa valsts pamatbudžeta ieņēmumos tiks nodrošināta atbilstoši faktiski veiktajiem izdevumiem, kas samazināti par pievienotās vērtības nodokļa un akcīzes nodokļa apjomu, jo saskaņā ar NATO SOFA, NATO spēki, uzturoties citā NATO dalībvalstī ir atbrīvoti no Akcīzes nodokļa un Pievienotās vērtības nodokļa (turpmāk – PVN) maksājumu veikšanas. 2018.gadā ārvalstu finanšu palīdzība plānota 15 537 280 *euro* apmērā, faktiskie izdevumi 9 710 800 *euro* apmērā saskaņā ar finanšu plūsmu anotācijas 2.pielikumā, kur nav izdalīti nodokļi, jo nav iespējams noteikt, cik no saņemtajiem pakalpojumiem un precēm būs akcīzes preces (degviela). Pēc pēcmaksājuma saņemšanas no Kanādas, AM atmaksās valsts budžeta ieņēmumos dotācijā no vispārējiem ieņēmumiem saņemto priekšfinansējuma summu, kas samazināta par akcīzes nodokļa un pievienotās vērtības nodokļa (turpmāk - PVN), kas piemērots NATO Kaujas grupas uzņemšanai nepieciešamajām precēm un pakalpojumiem, jo saskaņā ar1951.gada 19.jūnija Ziemeļatlantijas līguma organizācijas dalībvalstu līgumu par to bruņoto spēku statusu, NATO spēki, uzturoties citā NATO dalībvalstī ir atbrīvoti no Akcīzes un PVN maksājumu veikšanas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums projekta īstenošanai: priekšfinansējums 8 940 900 *euro* apmērā 2017.gadā tiks pārdalīts no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Aizsardzības ministrijas budžeta apakšprogrammu 73.08.00 “Pārējās ārvalstu finanšu palīdzības finansēto projektu īstenošana aizsardzības nozarē” NATO Kaujas grupas uzņemšanas nodrošināšanai, ko, samazinot par uz NATO Kaujas grupas uzņemšanai nepieciešamajām precēm un pakalpojumiem attiecināmo Akcīzes nodokļa un PVN maksājumu apjomu, plānots atmaksāt valsts budžetā 2017.gada beigās un 2018.gadā, ilgtermiņā veidojot finansēšanas modeli, kas dod iespēju nodrošināt sabiedroto atbalstu, neprasot priekšfinansējumu no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Ja faktiski nepieciešamais finansējums būs mazāks nekā sākotnēji plānots, Aizsardzības ministrija to atgriezīs Finanšu ministrijas budžeta programmā 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” normatīvajos aktos noteiktajā kārtībā, attiecīgi samazinot atmaksu apjomu. Pasākums ir fiskāli neitrāls, jo no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas segtie Akcīzes nodokļa un PVN maksājumi šo nodokļu maksājumu veidā tiks atgriezti valsts budžeta ieņēmumu sadaļā. |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saskaņā ar likumu “Par Ziemeļatlantijas līguma organizācijas dalībvalstu līgumu par to bruņoto spēku statusu” |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
| 3. | Cita informācija | Nav. |

*Anotācijas II, IV un VI sadaļa – projekta šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

07.04.2017 11:13

1236

Agnese Aišpure

Agnese.Aispure@mod.gov.lv; 67335297